اني عضوه وياكم و محبيت افوت بسمي و اعرض مشكلتي لعدة اسباب ماحب اذكرهه اكيد هنا  اني مشكلتي كبيره و عويصه وياريت تفتهموني و تنطوني نصيحه و حل لئن قريت اتخبل ولله هس اكتب و اني منهاره  اني انسانه جبانه اخاف اخذ حقي من اي شخص و اخاف اطالب بحقي حتى يعني حتى لو شخص اطلبه فلوس اخاف اكوله رجعلي فلوسي اضل من اشوفه كلبي يدك بسرعه و اتصرف بطريقه اخلي الشخص المقابل هوه ياكلني و يشربني و اني الممنونه فوكاهه  ومن الشخص يروح من يمي احس بنفسي مهزومه و اشكي المشاكل هاي لصديقاتي يتعجبون عليه  يكولولي انتي عندج لسان و  قويه مبينه من كلامج لعد ليش من تشوفين هاي الانسانه تخترعين و ماتعرفين تجاوبين  المشكله يا اخوات احس بنفسي جبانه و لا شيء والله شكد حاولت ادخل على مواضيع لتنمية الذات من خلال سما العراق و غير منتديات اقرا المواضيع و ارتاح بس ماعرف اطبقهن  هواي يستغلوني و هواي ماكلين حقي و هواي نايمين براسي  مليت و راح انفجر اتمن اموت مرات حتى اخلص  حتى زوجي يحجي عليه يكلي انتي ماعندج شخصيه مرات يتهمني اني منافقه لئن احجي ورا الي ياكلون حقي و من اشوفهم اسكت و اضحك بوجهم  شرحتله موقفي ان هلشي مو منافقه  مني بس اني اخاف و جبانه ماعرف ليش    هواي تفاصيل اكو بس ماحب اذكرهن لئن اكره نفسي ساعتهه  الله يخليجن شنو اسوي شلون اتصرف ويا الناس الي نايمه براسي  كرايبنه مسافره و عايفه جهالهه هنا و متوقعه اني اقوم باكلهم و طبخهم و غسلهم و طبعا هيه رايحه ونسه واستجمام و عايفه جهالهه هنا واني ماكدر اطنش ولا اكدر اهتم بيهم لئن اني هم عندي رجال و جهال و بيت و مستقله  يا ربي شنو اسوي